Ný umsóknareyðublöð vegna framkvæmda og tímabundinna atburða í Mosfellsbæ Mosfellsbær hefur útbúið umsóknareyðublöð fyrir framkvæmdaraðila vegna tímabundinna framkvæmda og viðburða í landi í eigu Mosfellsbæjar . Markmið með þessu breytta verklagi er að tryggja betur öryggi vegfarenda , framkvæmdaaðila og verkamanna að störfum , auk þess sem Lögregla höfuðborgarsvæðisins gerir nú auknar kröfur um upplýsingar um þá atburði sem geti haft áhrif á umferð . Aðilar sem sem hyggjast ráðast í framkvæmdir eða viðburði á landi bæjarins eða götum og stígum í umsjá bæjarins þurfa því framvegis að sækja um sérstakt framkvæmdaleyfi til bæjarins . Þetta gildir t.d. um skrúðgöngur , almenningshlaup og kvikmyndatökur , eða gatna - , lagna - og byggingaframkvæmdir sem geta haft í för með sér röskun eða takmörkun á umferð um götur eða stíga bæjarins .